OpenLLM-France/wikimedia huggingface dataset:
# José Manuel Romay Beccaría

José Manuel Romay Beccaría (Betanzos, 18 de gener de 1934) és un polític, jurista i professor universitari espanyol, que fou Ministre de Sanitat i Consum i President del Consell d'Estat.

## Biografia

Va néixer el 18 de gener de 1934 a la ciutat gallega de Betanzos, població situada a la província de la Corunya. Va estudiar Dret a la Universitat de Santiago de Compostel·la, en la qual es llicencià el 1956. Després d'impartir classes de Dret Administratiu durant un any en aquesta universitat va preparar, a Madrid, les oposicions de Lletrat del Consell d'Estat, i hi va obtenir la plaça l'any 1959.
Entre 1966 i 1973 desenvolupà la seva activitat com a advocat.

## Activitat política

Vinculat a l'Opus Dei, el 1963 fou nomenat, sota la dictadura del General Franco, Secretari General de Sanitat, càrrec en el qual va romandre fins al 1966. Posteriorment l'any 1973 fou nomenat Director de l'Institut d'Estudis de l'Administració Local, i el 1974 fou nomenat Sotssecretari de Presidència, i el 1975 Sotssecretari de Governació.
A partir de la transició retornà a Galícia per esdevenir l'any 1982 la vicepresidència del primer govern de la Xunta de Galícia presidit per Xerardo Fernández Albor. Aquell mateix any fou escollit diputat al Congrés en les eleccions generals per la província de la Corunya a les llistes d'Aliança Popular, escó que repetiria en les eleccions generals de 1986, 1989 i 2000. L'any 1987 accedí a la presidència de la Diputació de la Corunya, en la qual va romandre fins al 1990, moment en el qual fou nomenat Conseller d'Agricultura, Ramaderia i Política Forestal del govern autonòmic gallec sota la presidència de Fernando Ignacio González Laxe. A l'any següent assumí la Conselleria de Sanitat, sota la presidència de Manuel Fraga Iribarne, i va romandre al càrrec fins al 1996.
Amb la victòria electoral del Partit Popular en les eleccions generals d'aquell any fou nomenat Ministre de Sanitat i Consum per part de José María Aznar. Ostentà la cartera ministerial fins a l'any 2000, moment en el qual retornà al Congrés com a diputat i presidí la Comissió de Justícia i Interior del Congrés.
El gener de 2003 renuncià al seu escó per ser nomenat president del Consell d'Estat, càrrec en el qual va romandre fins a la victòria electoral del PSOE en les eleccions generals de 2004. El 2010 va assumir la tresoreria del Partit Popular després de l'esclat del Cas Bárcenas. El 23 de març de 2012 fou nomenat, novament, president del Consell d'Estat, i va prendre possessió del càrrec el 3 de maig.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 271. ISBN 84-930048-0-4.
* ↑ ««Biografia Consejo de Estado».» (en castellà). mstrubell, 29-09-2014. Arxivat de l'original el 2016-03-03. [Consulta: 29 setembre 2014].
* ↑ ««Toma de posesión del Presidente del Consejo de Estado»» (en castellà). mstrubell, 29-09-2014. Arxivat de l'original el 2017-07-05. [Consulta: 29 setembre 2014].

## Enllaços externs

* (castellà) "El derecho a la protección social"
# Universitat Friedrich Schiller de Jena

La universitat Friedrich Schiller (FSU) està localitzada a Jena, Turíngia a Alemanya, va ser fundada el 1558 i va ser anomenada en honor de l'escriptor alemany Friedrich Schiller el 1934.
El 2004, la universitat té al voltant de 19.000 estudiants i 340 professors. El seu rector actual, Klaus Dicke, és el 317è a la història de la universitat.

## Vegeu també

* Urburschenschaft
* Pla Jena

## Enllaços externs

* Web de la universitat
# Kowloon

Kowloon (xinès tradicional: 九龍, pinyin: Jiǔlóng) és una àrea urbana a Hong Kong, que comprèn la península de Kowloon i New Kowloon. Fa frontera amb l'estret de Lei Yue Mun a l'est, i l'illa de Mei Foo a l'oest, amb Tate's Cairn i la Roca de Lleó al nord, i amb el Port de Victòria al sud. Tenia una població de 2.108.419 habitants i una densitat de població de 43.033 h/km$^2$ el 2011. Kowloon està situat cap al nord de l'illa de Hong Kong. L'àrea de la península és d'aproximadament 47 km$^2$ o 18,1 mi$^2$. Juntament amb l'illa de Hong Kong, conté un 48% de la població total de Hong Kong.

## Galeria

* La Peninsula Kowloon
* Kowloon el 1915
* La península de Kowloon al vespre

## Vegeu també

* Ciutat emmurallada de Kowloon
# Kvetoslavov

Kvetoslavov és un poble i municipi d'Eslovàquia que es troba a la regió de Trnava, a l'oest del país.

## Història

La primera menció escrita de la vila es remunta al 1230.
# Metanogen

Els metanògens són microorganismes que produeixen metà com a subproducte metabòlic en ambients anòxics. Són organismes procariotes i es classifiquen dins dels archaea, fílum independent als bacteris. Són comuns en els aiguamolls i en l'interior del sistema digestiu dels animals, com els remugants o els humans. En els sediments marins, la producció biològica de metà, també anomenada metanogènesi, es limita generalment als llocs amb absència de sulfats, per sota de les capes superiors. A més, les poblacions d’arquees metanogèniques tenen un paper indispensable en els tractaments d’aigües residuals. Hi ha també metanògens extremofíls, que es troben en entorns com aigues termals i sortides hidrotermals submarines, així com a quilòmetres per sota de la superfície de l'escorça terrestre.

## Descripció

Els metanogens són normalment cocoides (esfèrics) o bacils (bastons). Se n'han descrit unes 50 espècies però no formen un grup monofilètic. Són anaeròbis.

## Soques de metanogens

* Methanobacterium bryantii
* Methanobacterium formicum
* Methanobrevibacter arboriphilicus
* Methanobrevibacter gottschalkii
* Methanobrevibacter ruminantium
* Methanobrevibacter smithii
* Methanocalculus chunghsingensis
* Methanococcoides burtonii
* Methanococcus aeolicus
* Methanococcus deltae
* Methanococcus jannaschii
* Methanococcus maripaludis
* Methanococcus vannielii
* Methanocorpusculum labreanum
* Methanoculleus bourgensis (Methanogenium olentangyi & Methanogenium bourgense)
* Methanoculleus marisnigri
* Methanofollis liminatans
* Methanogenium cariaci
* Methanogenium frigidum
* Methanogenium organophilum
* Methanogenium wolfei
* Methanomicrobium mobile
* Methanopyrus kandleri
* Methanoregula boonei
* Methanosaeta concilii
* Methanosaeta thermophila
* Methanosarcina acetivorans
* Methanosarcina barkeri
* Methanosarcina mazei
* Methanosphaera stadtmanae
* Methanospirillium hungatei
* Methanothermobacter defluvii (Methanobacterium defluvii)
* Methanothermobacter thermautotrophicus (Methanobacterium thermoautotrophicum)
* Methanothermobacter thermoflexus (Methanobacterium thermoflexum)
* Methanothermobacter wolfei (Methanobacterium wolfei)
* Methanothrix sochngenii

## Referències

* ↑ Joseph W. Lengeler. Biology of the Prokaryotes. Stuttgart: Thieme, 1999, p. 796. ISBN 0632053577.
* ↑ Kristjansson, Jakob K.; Schönheit, Peter; Thauer, Rudolf K. «Different Ks values for hydrogen of methanogenic bacteria and sulfate reducing bacteria: An explanation for the apparent inhibition of methanogenesis by sulfate» (en anglès). Archives of Microbiology, 131, 3, 01-05-1982, pàg. 278–282. DOI: 10.1007/BF00405893. ISSN: 1432-072X.
* ↑ «Importance of the methanogenic archaea populations in anaerobic wastewater treatments» (en anglès). Process Biochemistry, 45, 8, 01-08-2010, pàg. 1214–1225. DOI: 10.1016/j.procbio.2010.05.017. ISSN: 1359-5113.
# Núria Marín García

Núria Marín García (Terrassa, 1961) és una docent catalana, guardonada amb la Creu de Sant Jordi el 2018.
Fou durant 33 anys, docent i directora de l'Escola Mare de Déu de Montserrat de Terrassa, situada en un barri amb un alt índex de població nouvinguda i catalogada com a centre d'alta complexitat. Sota la seva direcció, d'ençà el curs 2000-2001 en què professorat i famílies van decidir transformar aquesta escola pública en una “comunitat d'aprenentatge”, el centre ha obtingut uns resultats en competències acadèmiques per damunt de la mitjana catalana, amb una significativa reducció del fracàs escolar i de la conflictivitat.
És regidora de l'ajuntament de Terrassa i portaveu del grup municipal Tot per Terrassa des de les eleccions municipals de 2019.

## Referències

* ↑ «Personalitats guardonades 2019». Arxivat de l'original el 2019-11-27. [Consulta: 21 setembre 2020].
* ↑ La torre del Palau. «Núria Marín serà la portaveu del grup municipal de Tot per Terrassa | La torre del Palau». [Consulta: 21 setembre 2020].
# Acanthoplesiops echinatus

Acanthoplesiops echinatus és una espècie de peix de la família Plesiopidae i de l'ordre dels perciformes. Va ser descrit el 1990 pels ictiòlegs William F. Smith-Vaniz i G. David Johnson.
Els adults poden assolir fins a 4 cm de longitud total. Es troba a Indonèsia.

## Referències

* ↑ Smith-Vaniz, W.; Johnson, G. «Two New Species of Acanthoclininae (Pisces, Plesiopidae) with a Synopsis and Phylogeny of the Subfamily» (en anglès). Proceedings of the Academy of Natural Sciences of Philadelphia, 142, 1990, pàg. 211–260..
* 1 2 Capuli, Estelita Emily; Valdestamon, Roxanne Rei. «Acanthoplesiops echinatus Smith-Vaniz & Johnson, 1990 Hiatt's longfin» (en anglès). FishBase.

## Bibliografia

* Mooi, R. D., 1999. «Plesiopidae. Roundheads (prettyfins, longfins)». p. 2578-2585. A K.E. Carpenter i V.H. Niem (editors) FAO species identification guide for fishery purposes. The living marine resources of the WCP. Vol. 4. Bony fishes part 2 (Mugilidae to Carangidae). FAO, Roma.
# Kate Forbes

Kate Elizabeth Forbes (gaèlic escocès: Ceit Fhoirbeis; nascuda el 6 d'abril de 1990) és una política escocesa que ha exercit com a secretaria del gabinet d'Economia i Finances des del 2020. Membre del Partit Nacional Escocès (SNP), és membre del Parlament escocès (MSP) per la circumscripció de Skye, Lochaber i Badenoch des del 2016.
Nascuda a Dingwall, Escòcia, l'any 1990, Forbes es va criar a l'Índia i Escòcia i es va educar en una escola de gaèlic escocès, on va aprendre'l. Va obtenir una llicenciatura en història al Selwyn College de Cambridge i després un màster en història de la diàspora i migració a la Universitat d'Edimburg. Forbes va treballar durant dos anys per a Dave Thompson, l'MSP de Skye, Lochaber i Badenoch, que és la circumscripció que ara representa. Després va estudiar per convertir-se en comptable col·legiata i va treballar per a Barclays.
Forbes va ser escollida al Parlament escocès a les eleccions de 2016. Com a MSP, va ser la convocadora del grup interpartidista sobre gaèlic del Parlament escocès. El 2018, va ser nomenada per a un càrrec ministerial junior al govern escocès com a ministra de Finances Públiques. Després de la renúncia de Derek Mackay, el secretari d'Economia i Hisenda del Gabinet, Forbes es va quedar per lliurar el pressupost escocès 2020, convertint-se en la primera dona a fer-ho. Després d'un ampli reconeixement, va succeir a McKay com a secretària de Finances, la primera dona que va ocupar el càrrec. A les eleccions al Parlament Escocès de 2021, Forbes va ser reelegida i va romandre en el seu paper de govern, però l'economia es va afegir a la seva cartera existent, assumint la responsabilitat de la recuperació econòmica d'Escòcia de la pandèmia de la COVID-19.
Durant les eleccions al Parlament Escocès de 2021, Forbes va dir als líders empresarials que volia que es celebrés un segon referèndum sobre la independència d'Escòcia un cop hagi acabat l'"impacte immediat" de la pandèmia.
El 15 de febrer del 2023, atesa la dimissió de Nicola Sturgeon com a primera ministra d'Escòcia, va passar a ser considerada una possible succeïdora del càrrec, juntament amb John Swinney, Angus Robertson, Màiri McAllan, Humza Yousaf, Neil Gray i Keith Brown.

## Referències

* ↑ «What do we know about new finance secretary Kate Forbes?» (en anglès).
* ↑ «PROFILE: Who is the new Finance Secretary Kate Forbes?» (en anglès). The National.
* ↑ «BBC ALBA - Eòrpa, Series 28, Episode 1, Tràilleachd - Ceit Fhoirbeis BPA» (en anglès). BBC. [Consulta: 16 febrer 2023].
* ↑ Previously titled Cabinet Secretary for Finance from 2020 to 2021.
* 1 2 «Political class» (en anglès). Edit magazine. University of Edinburgh, 27-06-2017. Arxivat de l'original el 10 juliol 2018. [Consulta: 29 maig 2018].
* ↑ Glackin, Michael «Glib soundbites now rule the day in our politics». , 25-04-2021 [Consulta: 25 abril 2021].
* ↑ Carrell, Severin; Brooks, Libby; Adu, Aletha. «Who will replace Nicola Sturgeon? Scottish leadership runners and riders» (en anglès). The Guardian, 15-02-2023. [Consulta: 15 febrer 2023].
# Hakeem Olajuwon

Hakeem Abdul Olajuwon (nascut el 21 de gener de 1963 a Lagos, Nigèria) és un jugador professional de bàsquet retirat. Entre el 1984 i el 2002, va jugar a la posició de pivot a la National Basketball Association (NBA) pels Houston Rockets i Toronto Raptors. El 2008 va entrar a la Basketball Hall of Fame. És considerat un dels millors pivots de la història.
Nascut a Lagos (Nigèria), Olajuwon va viatjar des del seu lloc natal per jugar amb la Universitat de Houston amb Guy Lewis com a entrenador. Olajuwon va ser el primer del draft de l'any 1984, que també incloïa Michael Jordan, Charles Barkley, i John Stockton. Olajuwon va jugar amb els Houston Rockets, amb el sobrenom "Akeem The Dream" (Akeem El Somni). Juntament amb Ralph Sampson, se'ls van anomenar "Les Torres Bessones". Van portar els Rockets a les finals de l'any 1986, on van perdre contra els Boston Celtics.
Després que Sampson anés als Golden State Warriors el 1988, Olajuwon va esdevenir el líder indiscutible dels Rockets. Va ser dues vegades el jugador amb més rebots (1989, 1990) i taps tres vegades (1990, 1991, 1993). Va créixer com a musulmà, i va esdevenir més devot a la fe durant aquest període, i va canviar l'ortografia del seu nom, d'Akeem a Hakeem. La temporada 1993–94 va esdevenir l'únic jugador a la història de l'NBA en guanyar els premis de Most Valuable Player, Defensive Player of the Year, i Finals MVP en una mateixa temporada. L'any 1996, Olajuwon va ser membre de l'equip nacional de bàsquet dels Estats Units, que va guanyar la medalla d'or, i va ser seleccionat com un dels 50 millors jugadors de la història de l'NBA.

## Referències

* ↑ Daily Dime: Special Edition The game's greatest giants ever, espn.com, març 6, 2007, consultat el abril 12, 2007.
* ↑ Heisler. Pg. 3 *Ruley, Clayton. Top Five Centers in NBA History Arxivat 2007-03-07 a Wayback Machine., geoclan.com, accedit el 3 de gener de 2007.

## Enllaços externs

* Hakeem Olajuwon a l'NBA Encyclopedia
* Hakeem Olajuwon a NBA.com
# Tocro pit-roig

El Tocro pit-roig (Odontophorus speciosus) és una espècie d'ocell de la família dels odontofòrids (Odontophoridae) que habita la selva humida dels Andes de l'est de l'Equador, est del Perú i centre de Bolívia.

## Referències

* ↑ «Tocro pit-roig». Cercaterm. TERMCAT, Centre de Terminologia. Rev. 11 octubre 2024(català)
# Metanira

Metanira (en grec antic Μετάνειρα, Metaneira), va ser, segons la mitologia grega, l'esposa del rei Celeu, d'Eleusis.
Quan la deessa Demèter, disfressada, cercava pel món la seva filla Persèfone raptada per Hades, Metanira la va acollir a casa seva. La deessa va ser encarregada de tenir cura de Demofó, el fill petit de Celeu i Metanira, i germà de Triptòlem. Desitjant de convertir-lo en immortal per agrair el bon tracte rebut a la cort, Demèter el posava al foc durant la nit, i així el deslliurava dels seus elements mortals. L'infant creixia d'una manera meravellosa, i la seva mare, espià Demèter per veure com podia ser. Una nit la va veure fent màgia amb Demofont i que el posava al foc. Metanira va cridar i la deessa deixà caure el nen a terra i revelà la seva identitat. Unes tradicions diuen que Demofont va ser consumit pel foc i d'altres, que va sobreviure, però com a simple mortal.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 362 i 134. ISBN 9788496061972.
# Hemigrammus pulcher

Hemigrammus pulcher és una espècie de peix de la família dels caràcids i de l'ordre dels caraciformes.

## Morfologia

* Els mascles poden assolir 3,3 cm de llargària total.

## Reproducció

En captivitat, la fresa té lloc entre les plantes i els ous es desclouen habitualment entre 20 i 24 hores després.

## Alimentació

Menja cucs, crustacis petits i plantes.

## Hàbitat

Viu a àrees de clima tropical entre 23 °C-27 °C de temperatura.

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ Mills, D. i G. Vevers 1989. The Tetra encyclopedia of freshwater tropical aquarium fishes. Tetra Press, Nova Jersey. 208 p.
* ↑ Riehl, R. i H.A. Baensch 1991. Aquarien Atlas. Band. 1. Melle: Mergus, Verlag für Natur- und Heimtierkunde, Alemanya. 992 p.
# Acanthops

Acanthops és un gènere d'insectes mantodeus de la família Acanthopidae. Una de les característiques principals del gènere és que aquests insectes s'assemblen a una fulla morta.

## Taxonomia

* Acanthops bidens - Mèxic
* Acanthops centralis
* Acanthops chocoensis
* Acanthops elegans
* Acanthops erosa
* Acanthops erosula
* Acanthops falcata
* Acanthops falcataria
* Acanthops godmani
* Acanthops occidentalis
* Acanthops onorei
* Acanthops parafalcata. Aquesta espècie fou descrita per Lombardo i Ippolito en 2004. Fou descoberta a Trinitat i Tobago.
* Acanthops parva
* Acanthops royi
* Acanthops soukana
* Acanthops tuberculatus

## Referències

* ↑ Lombardo, Francesco & Salvatrice Ippolito (2004) "Revision of the Species of Acanthops Serville 1831 (Mantodea, Mantidae, Acanthopinae) with Comments on Their Phylogeny"; Annals of the Entomological Society of America 97(6):1076-1102.
# Acanthoplesiops naka

Acanthoplesiops naka és una espècie de peix de la família Plesiopidae i de l'ordre dels perciformes.

## Distribució geogràfica

Es troba a Tonga.

## Referències

* ↑ BioLib
* ↑ UNEP-WCMC Species Database (anglès)
* ↑ Mooi, R. D. & A. C. Gill 2004. Description of a new species of the fish genus Acanthoplesiops Regan (Teleostei: Plesiopidae: Acanthoclininae) from Tonga. Zootaxa No. 432: 1-10.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dona amb cafetera

Dona amb cafetera (en francès: La Femme à la cafetière) és un quadre del pintor francès Paul Cézanne. Està realitzat en oli sobre llenç. Va ser pintat entre el 1890 i el 1895. Actualment es troba en el Museu d'Orsay de París, a França.
Aquest quadre s'ubica en una època de maduresa del pintor. Com en la seva obra Els jugadors de cartes, també aquí el personatge està fortament ancorat en el seu decorat. En aquest cas, es tracta de la governanta del pintor, que es troba en un interior domèstic. La retrata asseguda sobre un punt de suport que no es veu, vestida de blau i amb una expressió severa.
Sobre el fons hi ha una porta de fusta, mentre que a la seva esquerra es veu una taula amb un cafetera i una tassa amb una cullereta, un autèntic bodegó per ell mateix. En el costat esquerre de la tela, hi ha unes roses que l'adornen.
No pretén Cézanne una reproducció exacta, fotogràfica, de la model. El pintor buscava experimentar les lleis de la seva pintura, construir la veritat amb els seus propis mitjans artístics. Per tal de caracteritzar el personatge retratat en té prou amb l'actitud equilibrada i la fisonomia simplificada de la dona. La persona produeix, així, la mateixa impressió que el bodegó sobre la taula.

## Referències

* ↑ P. F. R. Carrassat, Maestros de la pintura, Spes Editorial, S.L., 2005. ISBN 84-8332-597-7
* 1 2 Christa von Lengerke, «Del Impresionismo al Art Nouveau» en Los maestros de la pintura occidental, Taschen, 2005, pág. 511, ISBN 3-8228-4744-5

## Enllaços externs

* Museu d'Orsay - Pàgina web oficial
# Agnieszka Duczmal

Agnieszka Duczmal (Krotoszyn, 7 de gener de 1946) és una directora d'orquestra polonesa i fundadora de l'Orquestra Amadeus de Poznań, l'Orquestra de Cambra de la Ràdio Polonesa.
Es va graduar a l'Akademia Muzyczna im. Ignacego Jana Paderewskiego, estudiant direcció d'orquestra amb el professor Witold Krzemiński- Encara estudiant, va fundar una orquestra de cambra l'any 1968.
Durant els anys 1971-1972 va ser contractada com a assistent de direcció a la Filharmonia Poznańska. L'any 1977 l'orquestra de cambra creada i dirigida per ella va entrar a forma part de la Ràdio Polonesa, rebatejada l'any 1988 com a “Orquestra de Cambra Amadeus”.
Va ser la primera dona que va actuar com a directora d'orquestra al teatre de La Scala de Milà. L'Orquestra de Cambra Amadeus ha realitzat diverses gires, tant a Polònia com a l'estranger, acompanyada d'importants solistes, com poden ser Martha Argerich, Mischa Maisky o Henryk Szeryng. Ha realitzat nombrosos enregistraments, tant per a la Ràdio Polonesa, com per a discogràfiques reconegudes, com ara ASV Records, Wergo, ADDA, Canyon Classics, AMF, Europa Musica o Viena Modern Masters.

## Referències

* ↑ «Agnieszka Duczmal (Conductor) - Short Biography». Bach Cantatas website. [Consulta: 12 novembre 2020].
* ↑ «Agnieszka Duczmal - Biography».
* ↑ «Agnieszka Duczmal (Conductor)».
* ↑ «Agnieszka Duczmal».
# Agde

Agde ([ˈadde/ˈate] en occità, [agd] en francès) és una ciutat occitana del Llenguadoc al departament de l'Erau, regió d'Occitània. Té vora 30.000 habitants i és prop del Canal del Migdia. A la costa hi ha el Cap d'Agde, on ha sorgit un nucli turístic.

## Història

Ciutat fundada pels grecs de Massalia, va passar amb ella als romans amb el nom de Aghata. Un bisbat va sorgir al segle v quan ja era sota domini dels visigots (després del 450). Conquerida pels àrabs (720) fou atacada i damnada per Carles Martell al final del setge de Narbona (737) i després es va entregar-se als carolingis el 752, i com a seu d'un bisbat va ser convertida en comtat administratiu. El 826 fou inclòs en els honors de Bernat de Septimània. Un vescomtat es va crear a la segona meitat del segle ix, i el primer vescomte conegut és Bosó, que pel seu matrimoni amb Adelaida vescomtessa de Besiers va governar a ambdós vescomtats. Des de llavors la sort d'Agde va ser unida a la del vescomtat de Besiers i des del 1129 a la del Vescomtat de Nimes. Ocupada per Simó de Montfort i en mans d'ell i el seu fill Amalric, va passar a França el 1226. El 1247 el vescomte Ramon Trencavell III va cedir els seus drets al rei de França.
El febrer del 1939 les autoritats franceses hi van construir un camp de refugiats, conegut amb el nom de camp dels catalans, per a concentrar-hi els exiliats de la Guerra Civil espanyola. Posteriorment, l'any 1947 es va constituir a Agde l'Agrupació Catalana d'Invàlids i Mutilats de Guerra.

## Referències

* ↑ Achda a la Crònica de Ramon Muntaner i Achde en Correspondència de Perpinyà = Correspondance de la ville de Perpignan (RLR, 48-70) 19 de juliol de 1442

## Vegeu també

* Llista de bisbes d'Agde
* Comtat d'Agde
* Vescomtat d'Agde

## Enllaços externs

* Richard Stillwell, ed. Princeton Encyclopedia of Classical Sites, 1976: "Agatha (Agde) Hérault, France" (anglès)